ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԴԱՏԱԽԱԶՈՒԹՅՈՒՆ

2024-2026

ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԱՅԻՆ ԾՐԱԳՐԻ

ԵՎ 2024

ԹՎԱԿԱՆԻ ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏ

1. ԶԱՐԳԱՑՄԱՆ ՄԻՏՈՒՄՆԵՐԸ ՆԱԽՈՐԴՈՂ ՄԻՋՆԱԺԱՄԿԵՏ ՀԱՏՎԱԾՈՒՄ

ՀՀ Կառավարության 2004թ. հուլիսի 22-ի № 1127-Ն որոշման 3-րդ կետի գ) ենթակետի կատարումն ապահովելու նպատակով՝ ՀՀ ԳԱԱ «Փորձաքննությունների ազգային բյուրո» ՊՈԱԿ-ի և ՀՀ դատախազության միջև նախորդ տարիների ընթացքում կնքվել են պետության կարիքների համար ծառայությունների մատուցման պետական գնման համապատասխան պայմանագրեր, որոնց շրջանակներում՝ սկսած 2008 թվականից յուրաքանչյուր տարի Կազմակերպությունում իրականացվել են փորձաքննություններ նշանակելու և ելակետային տվյալների ձեռք բերման իրավասություն ունեցող աշխատակիցների դատափորձագիտական բնագավառում մասնագիտական վերապատրաստման և որակավորման բարձրացման դասընթացներ՝ սահմանված ժամանակացույցին համապատասխան: 2022 թվականին վերապատրաստման և որակավորման բարձրացման նշված դասընթացներին մասնակցելու նպատակով համապատասխան մարմիններից ստացվել են առաջարկներ և դասընթացներն անցկացվել են ընդամենը 282 վերապատրաստվողների մասով (1144 ծրագրի 11001 միջոցառման դասիչով 2022թ. համար նախատեսված է եղել 337 վերապատրաստվող), և արդյունքում, հաշվի առնելով նաև 2022 թվականի սեպտեմբերի 13-ից ՀՀ ինքնիշխան տարածքի նկատմամբ ադրբեջանական ռազմական ագրեսիայի պայմաններում Գորիս քաղաքում այդ օրվանից սկսած դասընթացի, ինչպես նաև նշված իրավիճակով պայմանավորված նախատեսված որոշ այլ խմբերի դասընթացների առաջարկների չեղարկումը, հնարավոր չի եղել սահմանված ժամանակացույցով խմբեր ձևավորել և իրականացնել վերոգրյալ դասընթացները 2022 թվականի համար սահմանված ամբողջ ծավալով:

Հարկ է նշել, որ նշված ծրագրով դասընթացներն իրականացվում են համաձայն նախապես կազմված և հաստատված կրթական մոդուլների /ծրագիր-սեղմագրերի/, որոնցում, ելնելով ժամանակակից պահանջներից, հաշվի առնելով 2023 թվականի համար ՀՀ կառավարության թիվ 2111-Ն որոշմամբ սահմանված չափանիշները, 2024-2026 թվականների ընթացքում յուրաքանչյուր դասընթացի համար ևս նախատեսվում է ներառել 74 թեմաներ՝ փորձաքննությունների առնվազն թվով 23 տեսակներով։

Վերոգրյալի առումով յուրաքանչյուր տարվա համար Կազմակերպության համապատասխան ստորաբաժանումների կողմից կազմվում և Կազմակերպության Գիտական խորհրդի հաստատմանն են ներկայացվում համապատասխան ծրագիր-սեղմագրեր՝ ներառելով ՀՀ կառավարության վերոհիշյալ որոշմամբ սահմանված անհրաժեշտ քանակի թեմաները:

Ստորև ներկայացվում են 2022թ ընթացքում դասընթացներին մասնակցած, ինչպես նաև 2023թ. կանխատեսվող մասնակից ունկնդիրների վերաբերյալ ամփոփ տվյալները.

|  |  |  |  |  |  |
| --- | --- | --- | --- | --- | --- |
| N | Տարե­թիվ |  | Գիտաուսումնական աշխատանքների շրջանակներում իրականացված ուսուցողական դասընթացներին մասնակցած ունկնդիրների քանակային տվյալներն ըստ մարմինների |  | Ընդ. |
|  |  | ՀՀ ԿԱ ՊԵԿ | ՀՀ ՊՆ | ՀՀ Ոստի­կանու­թյուն | ԱՀ Ոստի­կանու­թյուն | ՀՀ ՊՆ ՌՈ | ՀՀ ԱԻՆ  | ԱՀ ՊՆ | ՀՀ Քննչ. կոմիտե  | ՀՀ ԱՆ քրեակա­տա­րո­ղական վարչու­թյուն | ՀՀԴատախազություն | ՀՀ ԱԱԾ |  ԱՀ Քննչ. կոմիտե | ԱՀ Արտա-կարգիրավիճ. ծառ | ԱՀ ԱԱԾ | ԱՀ Դատախազություն |  |
| 1. | 2022 | 23 | - | 53 | 24 | 14 | - | - | 74 | 11 | 44 | 10 | 10 | - | 4 | 15 | 282 |
| 2. | 2023\* | 15 | - | 30 | - | 15 | - | - | 75 | - | 30 | 15 | - | - | - | - | 180 |

**\*Կանխատեսվող տվյալներ 2023 թվականի համար:**

2. ՆՊԱՏԱԿՆԵՐԸ ԵՎ ԹԻՐԱԽՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

Փորձաքննությունների համար ելակետային տվյալներ ձեռք բերելու պարտականություններ և փորձաքննություններ նշանակելու լիազորություն ունեցող իրավասու մարմինների աշխատողների փորձագիտական բնագավառում մասնագիտական վերապատրաստման և որակավորման բարձրացման դասընթացները նպատակ ունեն ապահովել ունկնդիրների որակավորման բարձրացումը և բարելավել համակարգի գործունեության արդյունավետությունը:

2024-2026թթ-ի ընթացքում նախատեսվում է ներդաշնակեցնել ժամանակակից պահանջներին և շարունակաբար կատարելագործել իրականացվող դասընթացները Հայաստանի Հանրապետության ներքին գործերի նախարարության համապատասխան ծառայողների, Հայաստանի Հանրապետության քննչական կոմիտեի իրավասու աշխատողների, Հայաստանի Հանրապետության դատախազության, Հայաստանի Հանրապետության հակակոռուպցիոն կոմիտեի, Հայաստանի Հանրապետության ազգային անվտանգության ծառայության իրավասու աշխատողների, Արցախի Հանրապետության դատախազության, քննչական կոմիտեի ոստիկանության և արտակարգ իրավիճակների ծառայության իրավասու աշխատակիցների, ինչպես նաև դատաիրավական համակարգի իրավասու այլ մարմինների աշխատակիցների համար՝ ըստ գերատեսչությունների կողմից ներկայացվող առաջարկությունների:

Հարկ է նշել, որ պարբերաբար լրամշակվում են նաև փորձաքննությունների համար ելակետային տվյալներ ձեռք բերելու պարտականություններ և փորձաքննություններ նշանակելու լիազորություն ունեցող իրավասու մարմինների աշխատողների մասնագիտական ուսուցման, վերապատրաստման և որակավորման բարձրացման դասընթացների արդյունքում ձեռք բերված գիտելիքների ստուգման քննական թեստերի հարցաշարերը՝ նոր ընդգրկվող թեմաներին համապատասխան:

Կազմակերպության համապատասխան ստորաբաժանումների կողմից ունկնդիրների յուրաքանչյուր խմբի համար մշակվում են համապատասխան թեմաների ներառմամբ ուսումնական ծրագրեր՝ Կազմակերպության Գիտական խորհրդի կողմից հաստատված ծրագիր-սեղմագրերում ընդգրկված թեմաների շարքից: Ընդ որում, կազմակերպվող դասընթացների նեղ մասնագիտական ուղղությունների ցանկը և ուսումնական ծրագրերը յուրաքանչյուր խմբի համար մշակելիս հաշվի են առնվում տվյալ ոլորտի գործունեության առանձնահատկությունները, անհրաժեշտ պահանջները, նորագույն գիտական նվաճումներն ու միջազգային առաջադեմ փորձը, ինչպես նաև հանցավորության շարժընթացները:

Այսինքն ունկնդիրների յուրաքանչյուր խմբի համար կազմվում է դասավանդման համապատասխան ծրագիր, ելնելով մասնագիտական ուղղվածությունից և նրանց կողմից իրականացվող քրեական վարույթի շրջանակներում առավել հաճախ նշանակվող փորձաքննությունների տեսակներից և ենթատեսակներից, դրանց իրականացման համար անհրաժեշտ ելակետային տվյալների ձեռքբերման և այլ առանձնահատկություններից:

Հարկ է նշել նաև, որ դասընթացներն անցկացվում են համապատասխան դիդակտիկ նյութերի (այդ թվում նաև՝ էլեկտրոնային կրիչների վրա տեղադրված), ժամանակակից համակարգչային տեխնիկայի, անհրաժեշտ գույքի, գրականության, ինչպես նաև ուսումնական ձեռնարկների օգտագործմամբ՝ անհրաժեշտության դեպքում դասընթացներն իրականացնելով նաև արտագնա եղանակով։

3. ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

Փորձաքննությունների համար ելակետային տվյալներ ձեռք բերելու պարտականություններ և փորձաքննություններ նշանակելու լիազորություն ունեցող իրավասու մարմինների աշխատողների մասնագիտական ուսուցման, վերապատրաստման և որակավորման բարձրացման դասընթացների կազմակերպում և իրականացում, նպաստելով վերոնշյալ համապատասխան իրավասու մարմինների աշխատողների փորձագիտական բնագավառին առնչվող անհրաժեշտ տեսական և գործնական գիտելիքների ձեռքբերմանը՝ քրեադատավարական օրենսդրության շրջանակներում նշանակվող դատական փորձաքննությունների ժամանակակից տեխնոլոգիական հնարավորությունների ճիշտ և լիարժեք օգտագործումն ապահովելու, ինչպես նաև տրված փորձագիտական եզրակացություններին պատշաճ իրավական գնահատում տալու կարողությունների ձևավորմանն աջակցելու նպատակով:

|  |  |
| --- | --- |
| Գերակա ծախսային ուղղությունները ՄԺԾԾ ժամանակահատվածի համար` (ըստ գերակայությունների նվազման) | Հիմնավորումներ |
| Մասնագիտական ուսուցման, վերապատրաստման և որակավորման բարձրացման կազմակերպում | [ՀՀ կառավարության 22 հուլիսի 2004 թվականի N 1127-Ն որոշման](https://www.arlis.am/DocumentView.aspx?DocID=139256)3-րդ կետի գ) ենթակետի պահանջների կատարում |

4. ՄԺԾԾ ԺԱՄԱՆԱԿԱՀԱՏՎԱԾՈՒՄ ԻՐԱԿԱՆԱՑՎԵԼԻՔ ԾԱԽՍԱՅԻՆ ԾՐԱԳՐԵՐԸ

4.1. Պարտադիր և հայեցողական ծախսերը

Հաշվի առնելով նշված գործընթացի շարունակական իրականացման անհրաժեշտությունը, միևնույն ժամանակ այն, որ 2022 թվականի հուլիսի 1-ից ուժի մեջ է մտել նոր ՀՀ քրեական դատավարության օրենսգիրքը, որով հետաքննությունը որպես սկզբնական փուլ նախատեսված չէ, ինչով էլ պայմանավորված ելակետային տվյալներ ձեռք բերելու պարտականություններ և փորձաքննություններ նշանակելու լիազորություն ունեցող իրավասու մարմինների աշխատողների թվաքանակում տեղի են ունեցել որոշակի նվազում, ինչով պայմանավորված, ըստ կատարված ուսումնասիրությունների, ինչպես սահմանված է 2023 թվականի համար, 2024-2026թթ-ի ընթացքում ևս նախատեսվում է տվյալ ծրագրի շրջանակներում իրականացվող դասընթացներին յուրաքանչյուր տարի ներգրավել 180 ունկնդիրների, որի համար յուրաքանչյուր տարի կպահանջվի 10800 հազ. դրամ գումար՝ հաշվի առնելով ունկնդիրների մասնագիտական գործունեության արդյունավետ իրականացման ապահովման նպատակով սահմանվող պահանջների տարեցտարի ավելացումը։

4.2. Գոյություն ունեցող ծախսային պարտավորությունները

Ունենալով նպատակ 2024թ.-ի ընթացքում շարունակել վերը նշված դասընթացների շրջանակներում իրականացվող ուսուցման գործընթացը՝ ապահովել բարձրորակ մասնագիտական ներուժով, նաև պահպանելով և զարգացնելով համապատասխան նյութատեխնիկական բազան, այդ թվում համալրելով նորագույն դիդակտիկ նյութերով, տեխնիկական սարքավորումներով և համակարգչային ծրագրերով, 2024թ.-ի համար կպահանջվի հետևյալ ֆինանսական միջոցները ըստ տնտեսագիտական դասակարգման հոդվածների.

**«Աշխատավարձ և դրան հավասարեցված վճարներ»** տնտեսագիտական դասակարգման հոդվածի ձևավորման համար նախատեսվում է օգտագործել 2024թ.-ին՝ 6744.0 հազ.դրամ (առանց հաշվի առնելու առաջիկա տարիներին Հայաստանի Հանրապետությունում նվազագույն աշխատավարձի փոփոխությունները)։ Հարկ է նշել, որ նախատեսվող 6744.0 հազար դրամ գումարից պետական բյուջե վճարվելու է շուրջ 1800.5 հազար դրամի չափով եկամտային հարկ, սոցիալական և դրոշմանիշային վճարներ:

Ծախսերն ըստ **«Աշխատավարձ և դրան հավասարեցված վճարներ»** տնտեսագիտական դասակարգման հոդվածի կկազմեն համապատասխանաբար, ինչպես վերը նշվեց, 2024թ.-ին՝ 6744.0 հազ.դրամ, 2025թ-ին` 6744.0 հազ.դրամ, 2026թ.-ին՝ 6744.0 հազ.դրամ: Հարկ է նշել, որ յուրաքանչյուր տարի նախատեսվող 6744.0 հազար դրամ գումարից պետական բյուջե վճարվելու է շուրջ 1800.5 հազար դրամի չափով եկամտային հարկ, սոցիալական և դրոշմանիշային վճարներ:

**«Նյութեր», այդ թվում «Գրասենյակային նյութեր», «Այլ նյութեր» և «Այլ ծախսեր»** տնտեսագիտական դասակարգման հոդվածներով ուսուցման համար անհրաժեշտ դիդակտիկ նյութերի, գրասենյակային ապրանքների, ուսումնական պրոցեսի հետ կապված ծառայությունների, ինչպես նաև կոմունալ ծախսերի, այդ թվում **«Էլեկտրաէներգիայի դիմաց վճարումներ», «Գազի դիմաց վճարումներ», «Այլ կոմունալ ծառայությունների դիմաց վճարումներ» և «Կապի ծառայությունների դիմաց վճարումներ»** տնտեսագիտական դասակարգման հոդվածներով ծառայությունների ձեռքբերման ծախսերը կկազմեն 2024 թվականին՝ շուրջ 2104.3 հազ.դրամ (հաշվի առնելով վերջին տարիներին տեղի ունեցած գնաճը), 2025 թվականին՝ շուրջ 2104.3 հազ.դրամ, 2026 թվականին՝ շուրջ 2104.3 հազ.դրամ:

**«Ներքին և արտասահմանյան գործուղումներ»** տնտեսագիտական դասակարգման հոդվածով արտագնա դասընթացներ կազմակերպելու նպատակով, նախատեսվում է 2024 թվականին՝ շուրջ 149.0հազ.դրամ, 2025 թվականին՝ շուրջ 149.0 հազ.դրամ, 2026 թվականին՝ շուրջ 149.0 հազ.դրամ: Վերջինս հաշվարկվել է կանխատեսվող ուղղություններով արտագնա դասընթացների վայրեր գործուղելու հետ կապված ՀՀ Կառավարության 2005 թվականի դեկտեմբերի 29-ին ընդունված թիվ 2335-Ն որոշմամբ սահմանված գործուղվող աշխատողների ճանապարհածախսի, օրապահիկի և գիշերավարձի նվազագույն չափերով: Ինչպես նշվեց արտագնա դասընթացները նախատեսվում է կազմակերպել ՀՀ իրավասու մարմինների տարածքային ստորաբաժանումներում, ինչպես նաև անհրաժեշտության դեպքում Արցախի Հանրապետության տարածքում։

«**Հարկեր, տուրքեր և այլ պարտադիր վճարներ**» տնտեսագիտական դասակարգման հոդվածով նախատեսվում է 2024 թվականին՝ շուրջ 1802.7 հազ.դրամ, 2025թ-ին՝ շուրջ 1802.7 հազ.դրամ, 2026թ-ին՝ շուրջ 1802.7 հազ.դրամ:

Անհրաժեշտ է նշել, որ տարեցտարի հանցագործությունների կատարման մեխանիզմների և հնարավորությունների ավելացմամբ և ընդլայնմամբ պայմանավորված դասընթացների ամբողջական կազմակերպման համար անհրաժեշտություն է առաջանում ուսումնական պլանների մեջ ընդգրկել այդ առումով նոր թեմաներ, նաև տնտեսական հանցագործությունների կատարմանը վերաբերող թեմաներով, որոնց կատարման ընթացքում որպես գործիք օգտագործվում է փաստաթղթերի կեղծումը, շահումով խաղային ավտոմատների, հսկիչ դրամարկղային մեքենաների և այլ ֆիսկալային հիշողությունների ոչնչացումը և այլն:

Հաշվի առնելով նշված գործընթացի շարունակական բնույթը, ինչպես նաև ելնելով այն նկատառումներից, որ սույն ծրագրի շրջանակներում ներկայումս հնարավոր չէ ստույգ կանխատեսել ունկնդիրների ընդհանուր քանակության տարեկան աճ, ուստի` 2024-2026թթ.-ի ընթացքում լրացուցիչ կրթության շրջանակներում իրականացվող ուսուցման գործընթացում յուրաքանչյուր տարի նախատեսվում է ներգրավել 180 ունկնդիր:

Վերոնշյալ հաշվարկներից հետևում է, որ բյուջետային ծախսերի գործառնական դասակարգման 1144 ծրագրի 11001 միջոցառման դասիչով նախատեսված «Մասնագիտական ուսուցում և որակավորման բարձրացման կազմակերպում» ֆինանսավորվող ծրագրի շրջանակներում պետական բյուջեից նվազագույնը ակնկալվում է ֆինանսավորում 2024-2026 թվականների յուրաքանչյուր տարվա համար` 10800.0 հազար դրամի չափով։

4.3. Նոր նախաձեռնությունները

2024-2026 թվականների ընթացքում ՀՀ ԳԱԱ «Փորձաքննությունների ազգային բյուրո» պետական ոչ առևտրային կազմակերպությունում նախատեսվում է փորձաքննությունների համար ելակետային տվյալներ ձեռք բերելու պարտականություններ և փորձաքննություններ նշանակելու լիազորություն ունեցող իրավասու մարմինների աշխատողների մասնագիտական ուսուցման և վերապատրաստման ժամանակակից պահանջներին համապատասխան կազմակերպման նպատակով իրականացնել արդիական ուղղություններով անհրաժեշտ նոր թեմաներով ծրագրեր-սեղմագրերի մշակում և ներդրում, ինչպես նաև դասավանդման սխեմաներում նորարարական հնարավորությունների ներդրում և կիրառում:

Վերոգրյալով պայմանավորված նախատեսվում է Կազմա­կերպության համապատասխան ստորաբաժանումների կողմից ունկնդիրների յուրաքանչյուր խմբի համար մշակել համապատասխան նոր ծրագիր-սեղմագրեր, որոնցում կներառվեն նաև նոր ուղղություններով արդիական թեմաները:

6. ՏԱՐԱԾՔԱՅԻՆ ԶԱՐԳԱՑՄԱՆՆ ԱՌՆՉՎՈՂ ԾՐԱԳՐԵՐԸ/ՄԻՋՈՑԱՌՈՒՄՆԵՐԸ

Ծրագրում համաչափորեն կներգրավվեն ՀՀ և ԱՀ իրավասու մարմինների կենտրոնական ապարատի և տարածքային ստորաբաժանումների ներկայացուցիչները՝ ըստ գերատեսչությունների ղեկավարների գրավոր առաջարկությունների և գերակայությունների:

Ներկայացվող առաջարկին համապատասխան կապահովվի նաև վերապատրաստվող ունկնդիրների շրջանում կին/տղամարդ սահմանված հարաբերակցությունը:

7. ԱՐՏԱՔԻՆ ԱՂԲՅՈՒՐՆԵՐԻՑ` ՊԵՏԱԿԱՆ ԲՅՈՒՋԵԻ ԽՈՂՈՎԱԿՆԵՐՈՎ ՍՏԱՑՎՈՂ ՎԱՐԿԵՐԻ ԵՎ ԴՐԱՄԱՇՆՈՐՀՆԵՐԻ ՀԱՇՎԻՆ ԻՐԱԿԱՆԱՑՎԵԼԻՔ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

Արտաքին աղբյուրներից` պետական բյուջեի խողովակներով ստացվող վարկերի և դրամաշնորհների հաշվին իրականացվելիք ծրագրեր «Մասնագիտական ուսուցում և որակավորման բարձրացման կազմակերպում» ծրագրի կատարման գծով Կազմակերպությունը չունի:

8. ՄԺԾԾ ԺԱՄԱՆԱԿԱՀԱՏՎԱԾՈՒՄ ՖԻՆԱՆՍԱԿԱՆ ՊԱՀԱՆՋՆԵՐԻ ԱՄՓՈՓՈՒՄ

Վերոնշյալ հաշվարկներից հետևում է, որ բյուջետային ծախսերի գործառնական դասակարգման 1144 ծրագրի 11001 միջոցառման դասիչով նախատեսված «Մասնագիտական ուսուցում և որակավորման բարձրացման կազմակերպում» ֆինանսավորվող ծրագրի շրջանակներում պետական բյուջեից նվազագույնը ակնկալվում է ֆինանսավորում 2024-2026 թվականների յուրաքանչյուր տարվա համար` 10800.0 հազար դրամի չափով:

**Աղյուսակ N 1. Ոլորտի (համակարգի) ծրագրերի գծով 2024-2026թ.թ. ծախսերի կանխատեսում**

|  |  |  |  |  |
| --- | --- | --- | --- | --- |
| **Ծագրի դասիչը** | **Միջոցառման****դասիչը** | **Ծրագրիանվանում** | **2023թ. հաստատված բյուջե** | **Կանխատեսում** |
| **2024թ.** | **2025թ.** | **2026թ.** |
| **Ա** | **1** | **2** | **3** | **4** |
| **1144** | **11001** | **«Մասնագիտական ուսուցման և որակավորման բարձրացման կազմակերպում», այդ թվում** | **10800.0** | **10800.0** | **10800.0** | **10800.0** |
| **Ընթացիկ ծախսեր** | 10800.0 | 10800.0 | 10800.0 | 10800.0 |
| **Կապիտալ ծախսեր** | 0.0 | 0.0 | 0.0 | 0.0 |
| **Ընդամենը պարտավորություններ, որից** | **10800.0** | **10800.0** | **10800.0** | **10800.0** |
| **Ընթացիկ ծախսեր** | 10800.0 | 10800.0 | 10800.0 | 10800.0 |
| **Ընթացիկ կապիտալ ծախսեր** | 0.0 | 0.0 | 0.0 | 0.0 |

Տնօրեն՝ Ա. Հովսեփյան

Ֆինանսատնտեսագիտական բաժնի

պետ – գլխավոր հաշվապահ՝ Ռ. Պապիկյան

Ծրագրի հիմնավորումում նշված տեղեկատվության նախապատրաստման համար պատասխանատուներ՝ տնօրենի տեղակալ փորձաքննությունների գծով Ա.Գահնապետյան, տնօրենի տեղակալ գիտության գծով Պ.Ոսկանյան, տնօրենի տեղակալ ֆինանսական և տնտեսական հարցերի գծով Խ. Աբաջյան, ուսուցման և որակավորման կենտրոնի պետ Մ.Սերոբյան, ֆինանսատնտեսագիտական բաժնի տնտեսագետ Ա.Գրիգորյան

## **Հավելված N 12**

ՄԺԾԾ ԺԱՄԱՆԱԿՀԱՏՎԱԾՈՒՄ ՀՀ ԿԱՌԱՎԱՐՈՒԹՅԱՆ ՈԼՈՐՏԱՅԻՆ ՔԱՂԱՔԱԿԱՆՈՒԹՅՈՒՆԸ

1. **ՈԼՈՐՏԸ**

Փորձաքննությունների համար ելակետային տվյալներ ձեռք բերելու պարտականություններ և փորձաքննություններ նշանակելու լիազորություն ունեցող իրավասու մարմինների աշխատողների փորձագիտական բնագավառում մասնագիտական վերապատրաստման և որակավորման բարձրացման դասընթացները նպատակ ունեն ապահովել ունկնդիրների որակավորման բարձրացումը և բարելավել համակարգի գործունեության արդյունավետությունը:

2024-2026թթ-ի ընթացքում նախատեսվում է ներդաշնակեցնել ժամանակակից պահանջներին և շարունակաբար կատարելագործել իրականացվող դասընթացները Հայաստանի Հանրապետության ներքին գործերի նախարարության համապատասխան ծառայողների, Հայաստանի Հանրապետության քննչական կոմիտեի իրավասու աշխատողների, Հայաստանի Հանրապետության դատախազության, Հայաստանի Հանրապետության հակակոռուպցիոն կոմիտեի, Հայաստանի Հանրապետության ազգային անվտանգության ծառայության իրավասու աշխատողների, Արցախի Հանրապետության դատախազության, քննչական կոմիտեի ոստիկանության և արտակարգ իրավիճակների ծառայության իրավասու աշխատակիցների, ինչպես նաև դատաիրավական համակարգի իրավասու այլ մարմինների աշխատակիցների համար՝ ըստ գերատեսչությունների կողմից ներկայացվող առաջարկությունների:

1. **ՈԼՈՐՏԱՅԻՆ ՔԱՂԱՔԱԿԱՆՈՒԹՅԱՆ ՀԻՄՆԱԿԱՆ ԹԻՐԱԽՆԵՐԸ**

 Հիմնական թիրախներն են՝ փորձաքննությունների համար ելակետային տվյալներ ձեռք բերելու պարտականություններ և փորձաքննություններ նշանակելու լիազորություն ունեցող իրավասու մարմինների աշխատողների ուսուցման, վերապատրաստման և որակավորման բարձրացման դասընթացների կազմակերպումը՝ դատաիրավական համակարգի գործունեության արդյունավետության բարձրացման նպատակով:

 Անհրաժեշտ է նշել, որ տարեցտարի հանցագործությունների կատարման մեխանիզմների և հնարավորությունների ավելացմամբ և ընդլայնմամբ պայմանավորված դասընթացների ամբողջական կազմակերպման համար անհրաժեշտություն է առաջանում ուսումնական պլանների մեջ ընդգրկել այդ առումով նոր թեմաներ, նաև տնտեսական հանցագործությունների կատարմանը վերաբերող թեմաներով, որոնց կատարման ընթացքում որպես գործիք օգտագործվում է փաստաթղթերի կեղծումը, շահումով խաղային ավտոմատների, հսկիչ դրամարկղային մեքենաների և այլ ֆիսկալային հիշողությունների ոչնչացումը և այլն:

1. **ՈԼՈՐՏԱՅԻՆ ԾԱԽՍԱՅԻՆ ԾՐԱԳՐԵՐԸ ԵՎ ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ**

Փորձաքննությունների համար ելակետային տվյալներ ձեռք բերելու պարտականություններ և փորձաքննություններ նշանակելու լիազորություն ունեցող իրավասու մարմինների աշխատողների ուսուցման, վերապատրաստման և որակավորման բարձրացման դասընթացների կազմակերպման և իրականացման նպատակով արդեն իսկ հաստատված ծրագիր-սեղմագրերի վերանայում և ներդաշնակեցում սահմանվող պահանջներին, ինչպես նաև իրականացնել դասախոսական անձնակազմի վերապատրաստում և որակավորման բարձրացում, նոր գրականության համալրում և այլն:

1. **ՈԼՈՐՏԱՅԻՆ ԾԱԽՍԵՐԻ ԳՆԱՀԱՏԱԿԱՆԸ**

**Գոյություն ունեցող ծախսային ծրագրերը (պարտավորությունները)**

Հաշվի առնելով նշված գործընթացի շարունակական իրականացման անհրաժեշտությունը, միևնույն ժամանակ այն, որ 2022 թվականի հուլիսի 1-ից ուժի մեջ է մտել նոր ՀՀ քրեական դատավարության օրենսգիրքը, որով հետաքննությունը որպես սկզբնական փուլ նախատեսված չէ, ինչով էլ պայմանավորված ելակետային տվյալներ ձեռք բերելու պարտականություններ և փորձաքննություններ նշանակելու լիազորություն ունեցող իրավասու մարմինների աշխատողների թվաքանակում տեղի են ունեցել որոշակի նվազում, ինչով պայմանավորված, ըստ կատարված ուսումնասիրությունների, ինչպես սահմանված է 2023 թվականի համար, 2024-2026թթ-ի ընթացքում ևս նախատեսվում է տվյալ ծրագրի շրջանակներում իրականացվող դասընթացներին յուրաքանչյուր տարի ներգրավել 180 ունկնդիրներ:

2024-2026թթ.-ի ընթացքում շարունակելով վերը նշված լրացուցիչ կրթության շրջանակներում իրականացվող ուսուցման գործընթացը նախատեսվում է ապահովել բարձրորակ մասնագիտական ներուժով, նաև պահպանելով և զարգացնելով համապատասխան նյութատեխնիկական բազան, այդ թվում համալրելով նորագույն դիդակտիկ նյութերով, տեխնիկական սարքավորումներով և համակարգչային ծրագրերով: Այսպիսով բյուջետային ծախսերի գործառնական դասակարգման 1144 ծրագրի 11001 միջոցառման դասիչով նախատեսված «Մասնագիտական ուսուցում և որակավորման բարձրացման կազմակերպում» ֆինանսավորվող ծրագրի շրջանակներում պետական բյուջեից նվազագույնը ակնկալվում է ֆինանսավորում 2024-2026 թվականների յուրաքանչյուր տարվա համար` 10800.0 հազար դրամի չափով:

Տնօրեն՝ Ա. Հովսեփյան

Ֆինանսատնտեսագիտական բաժնի

պետ – գլխավոր հաշվապահ՝ Ռ. Պապիկյան

Ծրագրի հիմնավորումում նշված տեղեկատվության նախապատրաստման համարպատասխանատուներ՝ տնօրենի տեղակալ փորձաքննությունների գծով Ա.Գահնապետյան, տնօրենի տեղակալ գիտության գծով Պ.Ոսկանյան, տնօրենի տեղակալ ֆինանսական և տնտեսական հարցերի գծով Խ. Աբաջյան, ուսուցման և որակավորման կենտրոնի պետ Մ.Սերոբյան, ֆինանսատնտեսագիտական բաժնի տնտեսագետ Ա.Գրիգորյան: